ઉર્વિલ (તનુજ વીરવાણી) એક રાતે સેલિના (સની લીઓની)ને મળે છે. એ રાતના બન્ને બધી લિમિટ ક્રૉસ કરે છે અને એકબીજાની અત્યંત નજીક આવી જાય છે. ઉર્વિલ બીજી સવારે ફરીથી પાછો પોતાના દેશમાં આવી જાય છે, પણ અહીં આવ્યા પછી હવે તેનું મન વાઇફ સિમરનમાં ક્યાંય ચોંટતું નથી. બીજી તરફ સેલિનાને ખબર જ નથી કે ઉર્વિલ મૅરિડ છે. સેલિના હવે ઉર્વિલથી દૂર રહેવાનું શરૂ કરે છે તો ઉર્વિલ એટલું જ ખેંચાણ સેલિના તરફ અનુભવે છે. ઉર્વિલ સેલિનાની નજીક જવાની સતત કોશિશ કરે છે, પણ સેલિના તેને દરેક વખતે હાંકી કાઢે છે. એક વખત તે જાહેરમાં જ ઉર્વિલનું અપમાન કરી નાખે છે. આ અપમાન પછી હવે મેલ-ઈગોનો પ્રશ્ન આવીને ઊભો રહે છે અને એ ફિલ્મ નવી દિશામાં આગળ વધે છે, જેમાં એક સ્ત્રીએ હવે પુરુષની સામે ટકી રહેવાનું છે.